31. tervitab edusamme, mida on tehtud, et tõkestada piinamist ja väärkohtlemist, kaasa arvatud vanglasüsteemis; nõuab, et vanglates parandataks elutingimusi, viies need kooskõlla inimväärikusele vastavate standarditega, ning võideldaks vanglateenistuses laialt levinud korruptsiooni vastu; rõhutab, et vaja on parandada tingimusi kinnipidamisasutustes kooskõlas piinamise ning ebainimliku ja alandava kohtlemise või karistamise tõkestamise Euroopa komitee  2008. aasta sellekohaste soovitustega, ning tuletab meelde ombudsmani järeldusi, milles leitakse, et vangide kinnipidamistingimused ei vasta riiklikele ja rahvusvahelistele inimõiguste normidele, ning rõhutab, et tuleb võidelda vanglateenistuses laialt levinud korruptsiooni vastu;